เชิญมโน
โดย...ทีมข่าวการเงินโพสต์ทูเดย์
17 ส.ค. 2558

โดย...ทีมข่าวการเงินโพสต์ทูเดย์
อีกเดือนกว่าๆ ประสาร ไตรรัตน์วรกุล จะหมดวาระในตำแหน่งผู้ว่าการแบงก์ชาติ จึงมักจะโดนเลียบๆ เคียงๆ ถามว่าจะใช้ชีวิตหลังเกษียณอย่างไร เพราะมีเสียงลือว่าอาจารย์ถูกนายกรัฐมนตรีทาบทามไปช่วยงานรัฐบาลไม่ทางใดก็ทางหนึ่ง
ทางหนึ่งที่โดนกระเซ้าถามคือ จะไปเป็น รมว.คลังคนใหม่ เรื่องนี้อาจารย์ประสารยิ้มเฉยไม่ตอบรับหรือปฏิเสธ
แต่พอพูดถึงการเข้าไปทำงานในซูเปอร์โฮลดิ้ง ที่คณะกรรมการนโยบายรัฐวิสาหกิจ (คนร.) กำลังจะจัดตั้งขึ้นมาให้ทำหน้าที่ปฏิรูปรัฐวิสาหกิจ อาจารย์ประสารกลับออกอาการสนใจ
อาจารย์ประสาร บอกว่า “พวกเราเชื่อว่างานปฏิรูปรัฐวิสาหกิจของซูเปอร์โฮลดิ้งถือเป็นงานปฏิรูปชิ้นหนึ่งที่น่าจะเห็นผล เพราะมีอะไรให้ทำมากและจำเป็นต้องมีการปรับเปลี่ยน แม้จะเป็นงานที่ยาก แต่ถามว่าชีวิตผมอยากเป็นอะไร ผมว่าเราทำอะไรที่เรารักเราชอบ มีความหมายน่าจะดีกว่า แม้ว่าจะไม่ได้รางวัลเกียรติยศเลิศเลอ”
มโนเอาเองนะท่านว่า อาจารย์ประสารจะไปทำอะไร คริคริ